Aquell paio és el teu avi?
Hisseu la verga i assegureu les escotilles!
Aixequeu el pal de messana!
Embarquem!
Estem a punt per salpar!
Què vol dir, tot això?
Avi, és el meu primer vaixell.
No entraràs a l'Armada si malgastes el temps així.
No vull entrar a l'Armada.
Soc un pirata!
No!
Avi, no!
Atura't, és el meu vaixell!
Avui comences a entrenar.
- Però primer... - Solta'm!
A dinar.
No, solta'm! Soc un pirata!
Ajupiu-vos!
Esteu tots bé?
Crec que sí.
No, gens bé, gens ni miqueta.
Usopp, dispara'ls!
I si ens allunyem tan de pressa com puguem?
Fugir de l'Armada?
No, mai!
Nami, orienta la vela aquesta i enfonsem-los el vaixell.
No tenim temps, ens roben el vent.
Si se'ns apropen, hem begut oli.
Ets la timonera, fes alguna cosa.
Zoro, agafa l'escota i gira a babord!
- Saps carregar un canó? - Sí, ho he fet milers de cops,
però aquest és un model diferent.
- On és babord? - A l'esquerra!
Usopp, carrega el canó, encén la metxa
i fot el camp!
Usopp!
Però què...?
Tio...
Tenim la seva quilla a tir. Permís per disparar?
No dispareu a matar,
vull agafar vius aquests pirates.
Dona'm això.
Vaixell pirata,
per ordre de l'Armada,
plegueu veles i rendiu-vos a la meva autoritat.
Mai!
Molt bé, coi de consentit, com vulguis.
Gens malament, noi,
gens malament.
Ha estat genial.
- Ens has salvat! - Des de quan saps fer això?
No sabia que podia.
Sí!
Nami, treu-nos d'aquí.
De seguida.
Desapareguem.
- El vaixell? - Té la barana trencada.
Danys menors, podria haver estat molt pitjor.
- Podria haver estat millor. - No veig l'Armada.
No es veu res amb la boira.
Ens cal un lloc on amagar-nos i esperar els reforços que enviïn,
però els mapes ara són inútils.
Què diu en Ruffy?
És a la proa, no ha badat boca des que hem fugit.
Algú ha de parlar amb ell sobre això i... l'altra cosa.
- Quina altra cosa? - No ho sé,
"el meu avi és un vicealmirall de l'Armada", potser?
Ah, això.
No el conec tan bé.
No sembla res important.
Ets el seu segon de bord, forma part de les teves tasques.
Molt bé.
Com estàs?
Genial, però el barret ha rebut una mica durant la batalla.
Ja...
- Vols parlar de la batalla? - No.
Bona conversa.
Jo crec que està bé.
L'hi has preguntat?
Nois!
Sentiu aquesta olor?
Quina olor?
Hi ha alguna cosa a l'aire.
Fa olor de mantega...
salsa de soja...
i carn.
Jo no noto res.
- Creus que té danys cerebrals? - Des del primer dia.
Ruffy, jugar a seguir les olors és divertit,
però hem de sortir de la boira.
Ja ho sé, però sento olor de menjar,
i això vol dir que algú en algun lloc està cuinant.
Cinc graus a estribord!
No, tres graus de nou a babord.
Afegeix menjar a l'equació i, de sobte, sap navegar.
Què és això?
És terra?
Impossible, no hi ha cap illa aquí a prop.
Què és un... baratie?
Tothom va al peix vaixell.
Aquesta olor... Crec que és un restaurant.
Doncs ja sé què farem.
Camuflar el vaixell i evitar l'Armada?
Tornar a Syrup on estem segurs?
No,
menjarem!
Espero que el peix tingui bar.
Benvinguts al Baratie, com els puc ajudar?
- Hola, on mengem? - Tenen reserva, senyors?
- En necessitem? - Avui estem complets.
Els podria posar a la llista d'espera, és de tres setmanes.
Potser vol revisar l'agenda.
No voldria rebutjar el futur rei dels pirates.
De qui parla, senyor?
En Monkey D. Ruffy,
potser li sona.
En aquest cas, prepararem una taula.
Sí, ho sabia!
D'aquí a tres setmanes.
Els haurà de perdonar, són idiotes.
És clar.
- Per aquí, senyoreta. - Ho veus? Sempre funciona.
Li puc guardar les espases, senyor.
No cal.
Molt bé.
Aquí tenen els menús. El seu cambrer vindrà de seguida.
Quina mena de menjar tindran aquí?
- Afanya't. - He d'esperar que la salsa es refredi.
- Això no és al menú. - Se li diu imaginació.
- No ho entendries. - En parlem a fora?
Vols que ballem? Jo ja m'havia fixat en la rossa de la taula vuit.
Millor fixa't en el menú.
De totes maneres, al cap no li agradarà.
Comanda!
- Què coi és això? - Jo li dic Tonyina real saltada:
tonyina elefant i espàrrecs brasejats en una reducció dolça de soja.
De debò?
- Sí. - Jo li dic merda.
El Baratie servirà això, alberginieta,
quan l'infern es congeli.
Si serveixo una altra costella,
moriré d'avorriment, vell dels collons!
- És el que servim. - És un insult a la carn.
No t'agrada el menú?
Serà un plaer donar-te feina en una altra banda.
De fet, ja no treballes a la cuina.
Ara surt i serveix les taules, vinga!
Només dic que aquesta és la meva taula:
a prop de la cuina per olorar la vedella.
Potser hauries de provar una taula a fora, ara només sento la teva pudor.
Tranquils, cavallers,
ja saben les normes: el menjar no es llença
i no ens barallem al Baratie.
Això no serà una baralla, només el mataré.
Voldria veure-ho.
I jo servir-los un Ithürzburger Stein de franc.
D'acord, jo el prendré.
- Quan es disculpi per les seves maneres. - Mai.
Lluita bé.
No cal alarmar-se, amics, gaudeixin del menjar.
Benvinguts al nostre restaurant merdós
on l'únic pitjor que l'ambient és el menjar.
Em diuen Sanji, què demanaran?
- Un de cada. - I per beure?
Un dels nostres còctels per baixar el menjar?
Sí que ens ho vens bé.
Perdoni'm, senyoreta, no l'havia vist. Vol un aperitiu?
Tenim uns Micqueot rancis excepcionals, o prefereix una copa d'umeshu?
Una cosa dolça per a una noia dolça.
- Què tens a l'ull? - La seva bellesa m'ha cegat.
A mi, cervesa, i als meus amics, el que sigui.
- Dues més, en solc beure tres, però... - I llet.
Tres cerveses i llet, i per a la senyoreta?
Aigua.
Amb gas, sense, mineral? Amb gel triturat, glaçons...?
Aigua normal en un got normal, gràcies.
De seguida.
- Què? - No res.
Senyoreta, perdoni'm per ser groller.
¿Preferiria l'aigua en un got de cristall
o un bol daurat seria del seu grat?
La Nami té xicot.
Sou idiotes.
Informe de danys?
El vaixell encara necessita reparacions. Hem de subjectar la verga...
- Quan salparem? - D'aquí a un dia.
La branca 77 fa exercicis d'entrenament a prop.
- Tardarien poc a arribar. - No.
No ens cal la seva ajuda.
- Si tardem, perdrem la pista d'en Ruffy. - No demanarem ajuda.
Nosaltres ens ocuparem del problema.
Hola,
Mihawk, t'agafo ocupat?
MORT O VIU DRACULE-MIHAWK
RECOMPENSA ANUL·LADA PER ORDRE DEL GOVERN MUNDIAL
Només mato el temps.
En què el puc ajudar, vicealmirall?
Tinc una missió que requereix els teus talents particulars.
Qui és la presa?
Un jove nouvingut que es diu Ruffy.
Es creu un pirata.
No sembla gaire difícil.
No el subestimis.
És imprevisible.
Un moment.
Prou!
Diria que és hora d'acabar això.
MORT O VIU DON KRIEG, 17.000.000
Has assassinat els meus homes, i destruït la meva flota.
Què t'he fet?
M'has despertat de la migdiada.
Doncs et ficaré a dormir per sempre!
Quina tàctica final més decebedora.
Perdoni'm, vicealmirall.
Ha captat la meva atenció, cap a on vaig?
A l'East Blue, a la regió de Sambas.
I, Mihawk,
porta-me'l viu costi el que costi.
Si menjo més, rebento,
però és tan bo...
- I tant. - No menjaré durant una setmana.
- Demanem postres? - Jo ja les tinc.
Això em recorda que hem de fer un brindis. Agafeu els gots.
Per la millor tripulació que solca l'oceà i per la nostra victòria! Sí!
No, ho sento,
quina victòria exactament?
Contra l'Armada: hem guanyat la nostra primera batalla.
No sé en quantes batalles heu participat...
- Almenys una dotzena. - ...però ha estat un desastre.
No estàvem preparats ni coordinats. Hauríem de ser al fons de l'oceà.
Però no hi som gràcies a en Ruffy.
Ignorarem el més obvi?
No se t'ha ocorregut mencionar que el teu avi és un vicealmirall?
A mi, no se'm va avisar.
Vas assaltar una base de l'Armada, és obvi que series un objectiu.
Hauria robat el mapa sense que m'enxampessin,
en lloc de destruir el despatx del comandant.
El compte, senyor.
Gràcies, company.
No, senyor, gràcies a vostè.
No dic que sigui bo que l'Armada ens encalci,
però els hem ensenyat que no ens poden trepitjar.
La nostra tripulació pot amb tot.
Qui coi és en Monkey D. Ruffy?
Jo.
No deus entendre les normes de la casa,
perquè al Baratie no fiem.
Si menges, pagues.
Crec que s'ha confós.
Ja he pagat pel menjar, però encara no li he donat els diners.
I com és això?
Afegeixi-ho al compte del tresor.
I es pot saber què és això?
Ara dec semblar un nyicris,
però parla amb el futur rei dels pirates.
Quan trobi el One Piece, tornaré,
i pagaré tot el compte
amb interessos.
Tinc una altra idea.
Necessito una copa.
En això, estem d'acord.
Senyor futur rei dels pirates ara seràs el meu nou ajudant.
Pagaràs el teu compte rentant els plats.
- Tots aquests? - Per començar.
El que heu menjat tu i els teus amics equival a un any de rentar plats.
No perdis el temps, el segon torn comença d'aquí a una hora.
- Què et creus que fas? - No comencis, vell.
Posa't la jaqueta, no has acabat el torn.
O torno a la cuina o plego.
Torna a l'oceà, si vols.
Prepara res més així a la meva cuina i serà l'últim que facis.
Em pots expulsar de la cuina, però mai seré un cambrer.
Tant em fa, però al meu restaurant no seràs mai un cuiner.
Ho has entès?
Controla't.
No crec que tingui licor, fa gust de llepolia.
L'últim cop que vaig dir això vaig acabar per terra.
El got té or a sota o què?
Te'l mires molt fixament.
No penses que en Ruffy l'ha cagat?
Sí, ens ho hauria d'haver explicat,
però, ¿no veus
que fem enemics allà on anem?
Pallassos psicòpates, majordoms assassins, què ens farà un vicealmirall?
No ho entens.
No em poden agafar ara que quasi...
Qui vol una altra ronda? Convido jo.
La meva beguda preferida.
El vostre segon millor rom.
- Res més? - Sí.
Si volgués passatge segur per a les illes Conomi, amb qui parlo?
Amb mi.
Et costarà car: sis mil.
Tinc bellys.
Els teus amics venen?
No, només jo.
Amarrador 22,
salparem a l'alba.
Sé que me'n penediré, però què passa?
No res.
El que vas dir a Syrup...
sobre en Garp...
- Començo a pensar que tens raó. - És el meu aniversari?
I tant que tinc raó.
Et sona un tal Mihawk?
El millor espadatxí del món?
Millor amb l'espasa que ningú a la història?
- Un dels Grans guerrers del mar? - Grans guerrers?
Fa anys, hi havia set pirates extremadament poderosos,
cada un pitjor que l'anterior.
Controlaven els mars i terroritzaven tothom.
El Govern mundial els podria haver perseguit,
però hi hauria hagut una gran guerra.
Es van adonar que seria més útil tenir-los com a aliats
i van fer un pacte per treballar junts.
Per què treballaria l'Armada amb pirates?
Perquè fessin per ells les coses lletges.
A canvi, els Grans guerrers tenien via lliure.
Per a la pirateria?
Per fer coses il·legals?
Koby, saps fer un bon nus,
però no tens ni idea de com funciona el món.
Ei, Ajudant,
com va la pila de plats?
No sembla disminuir.
El vell és un os dur de rosegar.
- Et deus penedir de no pagar. - No em solc penedir de res.
- No serveix mirar enrere. - Quina sort.
De vegades, quan miro endavant, només veig el passat.
- Quant fa que ets cambrer? - Soc cuiner,
el millor de l'East Blue.
Però tant és,
mentre el vell mani, estic exiliat de la cuina.
- Però el que has cuinat era increïble. - La tonyina?
- Sí. - L'has tastat?
És clar que sí, no ho he pogut evitar.
El menjar d'aquí és boníssim.
Ets molt bon cuiner, per què en Zeff et té de cambrer?
Em té enveja.
Jo hauria de dirigir el local, però el vell és un tossut.
¿És el teu somni
ser el xef principal aquí?
No.
Llavors, t'encanta cuinar, però no vols cuinar aquí.
Existeix un lloc
on pots trobar ingredients dels quatre oceans:
de l'East Blue, West, North i South. Li diuen l'All Blue.
Ningú sap on és,
però hi ha peixos que ningú ha vist mai.
Algues estranyes, espècies que ningú ha tastat.
És el paradís dels cuiners i un dia el trobaré.
Això és el meu somni.
Si vols cuinar, ho hauries de fer.
No deixis que un vell tossut s'interposi en el teu somni.
Planta-li cara, digue-li què vols.
És més complicat.
Tampoc em complico.
Ajuda!
Sisplau.
Ajudeu-me.
- Estàs bé? - Tinc molta gana, sisplau.
Tranquil, vols arròs fregit amb blat i vedella?
- Què fas? - Al Baratie, tothom menja.
I qui ho pagarà? Això és un negoci.
No podem donar almoines a qualsevol pirata sense sort.
Si un home té gana, l'alimento.
- En Zeff t'ha tret de la cuina. - No el veig aquí.
Et matarà.
Fa dies que vaig a la deriva.
M'has salvat la vida.
No només ets bon cuiner, també ets bon paio.
Si en Zeff no t'aprecia, uneix-te a la meva tripulació.
Ho dic de debò, no faig broma.
Ho sento, però ja tinc una feina.
Però no ets feliç aquí
i ens cal un gran cuiner per trobar el One Piece.
El One Piece?
Sí, el trobaré i em convertiré en el rei dels pirates.
Nosaltres el buscàvem.
Jo era part d'una poderosa flota pirata.
El capità volia trobar com fos el tresor d'en Gold Roger,
però la Grand Line el va vèncer.
Vam perdre 50 vaixells i 5.000 homes.
Només vaig sobreviure jo.
Salva't,
oblida't del One Piece.
Té cert encant,
és com una frenètica, descoordinada...
- Bavosa de mar. - Exacte.
Sembla això, mira'l, com si no tingués cap preocupació.
Quin pes portes a les espatlles?
- No ho endevinaries. - Segur que sí.
Segur que sé més de tu que tu de mi.
- Sí, ja, ets un llibre obert. - Demostra-ho.
Si endevino una cosa sobre tu, beus.
Si endevines una cosa sobre mi, bec jo.
Endavant...
parla'm de mi.
Vas créixer en una gran ciutat,
preparant ardits,
gaudint de bars elegants com aquest.
- Deus tenir set. - M'equivoco?
Vaig créixer en un poble petit, quasi no era ni poble.
Un grapat de cases enmig d'un bosc de tarongers.
Beu.
- Et toca. - Molt bé.
Però et vaig guipar a la ciutat d'Orange.
No tenies amics de petit.
Sí que en tenia.
Els sabres no valen.
Tenia una amiga.
Ja és un més que jo.
Beu.
Torno més tard, senyor?
No...
ja quasi estic.
Què passa, cadet?
Ha enviat en Mihawk rere en Ruffy?
No és un bon hàbit
escoltar d'amagat.
He sentit el que he sentit.
No tractem tots els pirates igual.
I l'oceà és blau.
- Res més? - És que...
Vaig jurar protegir la gent,
tractar tothom igual d'acord amb la llei,
si aquest no és el cas...
potser l'Armada no és el meu lloc.
Seu, fill.
Em vaig unir a l'Armada fa més de 50 anys.
Era un recluta inexpert com tu.
Tenia ideals simples, però em vaig haver d'adaptar,
perquè el món no és simple.
Les mateixes lleis no són per a tothom.
Però no és just.
No ho és.
Has de decidir si ho pots suportar.
Jo ja podria ser almirall,
però sempre rebutjo l'ascens, saps per què?
Perquè hauria de fer les coses a la seva manera.
No seria lliure.
Ho entens?
Sí, senyor.
El món no és just...
però l'Armada és el que s'interposa entre l'ordre i l'anarquia.
Et faré una pregunta...
pots aguantar això?
Crec que sí.
L'uniforme...
et va una mica millor.
I llavors ens van apuntar amb el seu canó més gran,
però jo no tenia por,
soc el millor tirador de l'East Blue,
així que els vaig disparar.
I un altre cop.
Bum, bum, bum.
Els cau la verga, hi ha soldats morts a l'aigua,
i tot gràcies al gran capità Usopp.
Així que... tu ets el capità?
Tècnicament, no,
però els he distret perquè en Ruffy,
que és el capità oficial,
pogués retornar-los la pilota, bum!
M'agradaria conèixer aquest tal Ruffy.
És clar,
mira, et presentaré tota la tripulació.
Nois, us presento el meu nou millor amic.
- Com et deien? - Qui de vosaltres és en Monkey D. Ruffy?
Qui ho pregunta?
És en Dracule Mihawk.
M'interessa el vostre capità.
Si sou llestos, l'entregareu.
No coneixem cap Ruffy, oi, Zoro?
Zoro?
He seguit la seva carrera des que era petit.
- És un honor conèixer-lo, senyor. - Gràcies.
I per això em dol
informar-lo que demà...
morirà.
Espera, què?
Jo, Roronoa Zoro, el repto a un duel...
a mort.
No sé qui ets.
Em diuen el Dimoni caça-pirates,
però el meu somni és guanyar-te en un combat cara a cara
i convertir-me en el millor espadatxí del món.
Ho dius de debò.
Accepta el meu repte
i comprova-ho.
Molt bé.
Demà a l'alba,
i quan et mati, caça-pirates,
m'emportaré el teu capità.
Què coi acabes de fer?
Molt bé, has acabat?
Ets dolentíssim, però almenys fas el que et diuen.
En Sanji no abandonarà el seu somni per tu,
oblida-te'n.
- Com dius? - Ja m'has sentit.
Potser l'has tret de la cuina, però no evitaràs que cuini.
- De debò? - Sí, de debò.
Ha aparegut un pirata famolenc abans i saps què ha fet en Sanji?
Ha cuinat per a ell aquí mateix a la teva cuina
perquè les teves normes li importen menys que alimentar un home famolenc.
Això ha fet?
Quin bon noi.
Ruffy, tenim un problema.
Potser el convences perquè ho deixi córrer.
- No ho faré. - Has vist com de gran és la seva espasa?
- Et farà sashimi. - Què passa?
El teu avi de l'Armada ha enviat un Gran guerrer del mar per capturar-te
i en lloc de fotre el camp d'aquí,
en Zoro l'ha reptat.
I ell ha acceptat.
Ets com una mosca per a ell: t'esclafarà i se n'oblidarà.
- No, si guanyo. - Perdràs.
- No ho saps. - Potser ens cal beure més.
- Digue-li, és un suïcidi. - Que la timonera no s'hi fiqui.
Potser no és bona idea, Zoro.
- Què et vaig dir quan ens vam conèixer? - "Per què jugaria als pirates?"
- No. - "Mato els que són com tu."
No, va...
Que vas prometre a algú que series el millor espadatxí del món.
Només ho aconseguiré si guanyo en Mihawk en un duel i li prenc el títol.
I és el que penso fer.
Encara que moris en el procés?
Faràs alguna cosa?
És el seu somni.
No m'hi puc interposar.
Què he de fer?
Vols que digui que ets el millor? Ets el millor, content?
Ets el millor que conec, però no millor que ell,
i si lluites amb ell demà, perdràs.
Per què t'amoïnes?
Perquè ets el meu amic, idiota.
Tu mateixa has dit que no tens amics.
I bé?
Puges?
Monkey D. Ruffy,
em sorprèn que l'Armada requereixi els meus serveis per un farcell tan petit.
- Però m'agrada el teu barret. - Prou.
Comencem.
Això és una lluita d'espases.
No caço conills amb un canó.
Jo no soc cap conill.
Això està per veure.
A la defensiva?
A penes.
Ets fort,
però lluitar és més que això.
Calla i lluita.
Ets com una granoteta raucant en un pou: rac-rac.
Un de nosaltres serà el millor espadatxí del món.
Per què no et retires?
Si ho faig...
hauré perdut el meu somni per sempre.
Ets valent, ho reconec.
Així que tindràs l'honor de morir a mans de Yoru.
Així m'agrada més.
Vinga.
Has perdut, per què perseveres?
Les ferides a l'esquena...
són la vergonya més gran d'un espadatxí.
Magnífic.
Zoro!
Monkey D. Ruffy, quin és el teu objectiu?
Seré el rei dels pirates.
Rei dels pirates?
Això és un camí més traïdor que guanyar-me a mi.
Tant m'és...
és el que faré.
Potser sí...
Aquest món necessita més gent imprevisible.
Roronoa Zoro,
és massa aviat perquè moris.
Fes-te més fort i vine'm a buscar,
t'estaré esperant.
Està perdent molta sang.
Es recuperarà,
Zoro, que em sents?
Ha dit que és aviat perquè moris.
Ruffy,
si no em converteixo en el millor espadatxí del món...
t'hauré decebut.
Oi que sí?
Això és impossible,
Mai...
es repetirà.
Des d'ara...
fins que el venci.
Per convertir-me en el millor espadatxí...
no tornaré a perdre!
Zoro?
Zoro!
Subtítols: Roser-Agnès Navarro